весели анекдоти за Фармацевти
Млад мъж, с отлични препоръки и професионални квалификации, но с нервен тик, на интервю за работа.
Мениджърът, водещ интервюто:
- Вижте, всичко е много добре, отговаряте на изискванията за длъжността, но не можем да ви приемем. Работата е свързана с постоянно общуване с клиенти, а с този ваш тик - непрекъснато да намигате...
Кандидатът за мястото:
- А, това ли! Не се притеснявайте, изпивам два аспирина и тикът изчезва веднага.
Междувременно рови из джобовете си и търсейки аспирина изважда подред няколко различни презе*ватива. Намира таблетките, изпива ги и действително спира да намига.
Мениджърът:
- Разберете, нашата кантора е с отлична репутация! На позицията, за която кандидатствате ще се налага непрекъснато да общувате с клиенти, а вашият морален облик не е съвсем наред, съдейки по видяното.
Кандидатът:
- Какво говорите? Та аз съм женен мъж с две деца! А колкото до това - (показва презе*вативите) - опитайте се вие, намигайки, да поискате аспирин в аптеката!